stanford-oval/wikipedia huggingface dataset:
ไดโนไมต์!
วิธีเล่น > โหมดไม่สิ้นสุด

แถวของไข่ที่มีหลายสีเริ่มลงจากข้างบน ผู้เล่นต้องใช้หนังสติกยิงไข่ให้ได้ 3 ฟองหรือมากกว่านั้นเพื่อทำให้ไข่แตก ถ้าไข่ถึงข้างล่างแล้ว ผู้เล่นมีเวลา 3 วินาทีเพื่อทำลายไข่ที่อยู่บนเส้น หรือไม่เช่นนั้น มาม่าบรอนโตซอรัสก็จะใช้เท้าทำลายกระดานเกมและเกมจึงจบ
| Sequence # | สีของไข่ที่เพิ่ม |
| --- | --- |
1: แดง
2: น้ำเงิน
3 (ด่านง่ายเริ่มที่นี่): เขียว
4 (ด่านปานกลางเริ่มที่นี่): เหลือง
5: ม่วง
6 (ด่านยากเริ่มที่นี่): ชมพู
7: เทา
8: ส้ม
9: ดำ
10: ไข่ทอง
11: Starry night
12: สายรู้ง
13: ดอกไม้
14: Candy cane
15: Mustache guy
16: Hatchling
17: PopCap
18: หิน 1
19: หิน 2
20: Random egg (invisible on the field)
21: Game crash
วิธีเล่น > โหมดสตอมปต์

เป็นโหมดที่ต้องใช้ความคิดและแรงกระแทกของไข่ ภารกิจคือเคลียร์ไข่ให้หมดจากกระดาน ถ้ายิงไข่แล้ว บาร์ความโกรธของมาม่าบรอนโตซอรัสจะเพิ่มขึ้น เมื่อบาร์เต็มแล้วมาม่าบรอนโตซอรัสจะถืบเท้าลงไปหนึ่งช่องซึ่งจะทำให้ชนะยากขึ้น เกมนี้มีอยู่ 30 ด่าน เมื่อเล่นครบ 30 ด่านแล้ว ด่าน 31 จะเริ่มเป็นภารกิจจากด่านแรกต่อ
วิธีเล่น > โหมดฟอสซิล

มีฟอสซิลที่มีไข่ล้อมรอบ ผู้เล่นต้องทำลายไข่รอบๆ ฟอสซิลเพื่อเก็บเป็นของสะสมของคุณ มีอยู่ 15 ฟอสซิล แต่ละอันจะแบ่งมีสามซีก รวมแล้วมี 45 ด่านในโหมดนี้ เหมือนกับโหมดไม่มีที่สิ้นสุด ถ้าไข่ถึงด่านล่าง มาม่าบรอนโตจะใช้เท้าเหยียบแล้วเกมจะจบ
วิธีเล่น > โหมดจับเวลา

มีไข่หลายสีในแถวของกระดาน (60 แถวกับห้าสีในโหมดง่าย, 30 แถวกับเจ็ดสีในโหมดปานกลาง และ 15 แถวกับเก้าสีในโหมดยาก) ให้ผู้เล่นทำลายไข่ให้หมด ถ้ามี 90 แถว ลองยิงไข่เพื่อทำให้มีแถวที่ 91 แทนที่ไข่จะตั้งไข่จะแตกทันที มีความแตกต่างจากโหมดอื่นๆ ที่ ไม่มีการจับเวลาแล้วจะบันทึกห้าผู้เล่นที่ชนะเร็วที่สุดแทนทุกระดับ
รุ่น

มีอยู่สองรุ่นคือ: รุ่นเว็บไซต์ และรุ่นดาวน์โหลดได้ (เรียกว่าไดโนไมต์! ดีลักซ์)
แหล่งข้อมูลอื่น

เว็บไซต์ทางการ
ไอดี; พีซ บี

| "ID; Peace B"> เพลงโดยโบอา.จากอัลบั้มLISTEN TO MY HEART และ BEST OF SOUL |
| --- | --- |
ด้านเอ: "ID; Peace B"
ด้านบี: "Dreams come true"
วางจำหน่าย: 30 พฤษภาคม พ.ศ. 2544
บันทึกเสียง: พ.ศ. 2544
แนวเพลง: เจ-ป็อป
ค่ายเพลง: เอเว็กซ์ แทร็กซ์
ไอดี; พีซ บี (ญี่ปุ่น: ID; Peace B; โรมาจิ: アイディー・ピース・ビー; ทับศัพท์: Aidi Pisu Bi) เป็นซิงเกิลเดบิวของโบอาในประเทศญี่ปุ่น โดยซิงเกิลแรกออกวางจำหน่ายในรูปแบบของแม็กซี่ซิงเกิล วางขายเมื่อวันที่ 30 พฤษภาคม พ.ศ. 2544 ซิงเกิลนี้เปิดตัวในสัปดาห์แรกในอันดับที่ 20 ของออริกอนชาร์ตด้วยยอดขายประมาณ 15,000 แผ่น และมียอดขายรวมทั้งหมด 40,470 แผ่น
เพลง ID; Peace B ถูกบรรจุอยู่ในอัลบั้ม LISTEN TO MY HEART ของโบอา และนอกจากนี้ยังเป็นเพลงประกอบโฆษณาโทรศัพท์มือถือของบริษัทวิลคอม
รายชื่อเพลง

ID; Peace B
Dreams come true
ID;Peace B (Instrumental)
Dreams come true (Instrumental)
ID;Peace B (English version)
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 30 พฤษภาคม 2001 | Oricon Daily Singles Chart | #20 |  |  |  |
| 30 พฤษภาคม 2001 | Oricon Weekly Singles Chart | #20 | 15,000 | 40,470 |  |
| 30 พฤษภาคม 2001 | Oricon Monthly Singles Chart |  |  | 40,470 |  |
| 30 พฤษภาคม 2001 | Oricon Yearly Singles Chart |  |  | 40,470 |  |
ATC รหัส A01

A01 ยาเตรียมทางโอษฐวิทยา (Stomatological preparations)  เป็นกลุ่มย่อยตามการรักษาของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System) จัดอยู่ในกลุ่มหลักตามกายวิภาคศาสตร์ A ทางเดินอาหารและเมแทบอลิซึม (Alimentary tract and metabolism)
โนเฮจิ

โนเฮจิ (ญี่ปุ่น: 野辺地町; โรมาจิ: Noheji-machi) เป็นเมืองในจังหวัดอาโอโมริ ประเทศญี่ปุ่น ข้อมูลเมื่อ 31 มีนาคม ค.ศ.  2020 (2020 -03-31) เมืองนี้มีประชากรประมาณ 12,956 คนใน 6,466 ครัวเรือน และมีความหนาแน่นประชากรที่ 168 คนต่อตารางกิโลเมตร เมืองนี้มีพื้นที่รวม 81.68 ตารางกิโลเมตร (31.54 ตารางไมล์)
ภูมิศาสตร์

โนเฮจิตั้งอยู่ทางตะวันออกเฉียงใต้ของอ่าวมุตสึที่ฐานของคาบสมุทรชิโมกิตะ
ภูมิศาสตร์ > เทศบาลใกล้เคียง

จังหวัดอาโอโมริ
โยโกฮามะ
โทโฮกุ
รกกาโชะ
ฮิราไน
ประชากร

จากข้อมูลสำมะโนญี่ปุ่น ประชากรโนเฮจิเพิ่มขึ้นสูงสุดประมาณ ค.ศ. 1970 และปัจจุบันลดลงมาตลอด 50 ปี
| ปี | ประชากร | ±% |
| --- | --- | --- |
|  1920  | 10,240 | —     |
|  1930  | 11,735 | +14.6% |
|  1940  | 12,975 | +10.6% |
|  1950  | 16,521 | +27.3% |
|  1960  | 17,447 | +5.6% |
|  1970  | 17,544 | +0.6% |
|  1980  | 18,419 | +5.0% |
|  1990  | 16,750 | −9.1% |
|  2000  | 16,012 | −4.4% |
|  2010  | 14,304 | −10.7% |
แหล่งข้อมูลอื่น

เว็บไซต์ทางการ (ในภาษาญี่ปุ่น)
| ด ค ก จังหวัดอาโอโมริ |
| --- | --- | --- |
อาโอโมริ (เมืองหลวง)
| นครศูนย์กลาง |  อาโอโมริ  ฮาจิโนเฮะ  |  |
| นคร |  โกโชงาวาระ  คูโรอิชิ  โทวาดะ  มิซาวะ  มุตสึ  สึงารุ  ฮิรากาวะ  ฮิโรซากิ  |  |
| เมืองและหมู่บ้าน แบ่งตามอำเภอ |  อำเภอคามิกิตะ ชิจิโนเฮะ  โทโฮกุ  โนเฮจิ  โยโกฮามะ  รกกาโชะ  โรกูโนเฮะ  โออิราเซะ  อำเภอคิตะสึงารุ นากาโดมาริ  สึรูตะ  อิตายานางิ  อำเภอชิโมะกิตะ คาซามาอูระ  ซาอิ  โอมะ  ฮิงาชิโดริ  อำเภอซันโนเฮะ โกโนเฮะ  ชิงโง  ซันโนเฮะ  ทักโกะ  นัมบุ  ฮาชิกามิ  อำเภอนากะสึงารุ นิชิเมยะ  นิชิสึงารุ ฟูกาอูระ  อาจิงาซาวะ  อำเภอมินามิสึงารุ ฟูจิซากิ  อินากาดาเตะ  โอวานิ  อำเภอฮิงาชิสึงารุ โซโตงาฮามะ  โยโมงิตะ  อิมาเบ็ตสึ  ฮิราไน  |  |
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  ญี่ปุ่น 
ภูมิศาสตร์:  มิวสิกเบรนซ์ พื้นที่
ATC รหัส A

ยากลุ่ม ATC รหัส A ทางเดินอาหารและเมแทบอลิซึม (Alimentary tract and metabolism)  ของระบบจำแนกประเภทยาตามการรักษาทางกายวิภาคศาสตร์ (Anatomical Therapeutic Chemical Classification System)
| ด ค กกลุ่มยาหลัก |
| --- | --- |
ทางเดินอาหาร/ เมแทบอลิซึม (A): กรดกระเพาะ (ยาลดกรด, สารต้านตัวรับ H2 , ยายับยั้งการหลั่งกรด) • ยาแก้อาเจียน • ยาระบาย • ยาแก้ท้องร่วง • ยาลดความอ้วน • ยาต้านเบาหวาน • วิตามิน • เกลือแร่
เลือดและอวัยวะ สร้างเลือด (B): สารต้านลิ่มเลือด (สารกันเลือดเป็นลิ่ม , สารต้านเกล็ดเลือด , สารสลายลิ่มเลือด) • ยาต้านการตกเลือด (สารก่อลิ่มเลือด , ยาต้านการสลายลิ่มเลือด)
ระบบหัวใจและหลอดเลือด (C): ยารักษาโรคหัวใจ/ยาแก้อาการปวดเค้นหัวใจ (คาร์ดิแอคไกลโคไซด์ , ยาต้านภาวะหัวใจเสียจังหวะ , ยากระตุ้นหัวใจ) • ยาลดความดัน • ยาขับปัสสาวะ • สารขยายหลอดเลือด • เบต้า บล็อกเกอร์ • แคลเซียมแชนแนลบล็อกเกอร์ • ระบบเรนิน-แองจิโอเทนซิน (เอซีอีอินฮิบิเตอร์ , แองกิโอเทนซินรีเซพเตอร์บล๊อคเกอร์ , เรนินอินฮิบิเตอร์) • ยาลดไขมันในเส้นเลือด (สแตติน , ไฟเบรต , ไบล์แอซิดซีเควสแตรนต์)
ผิวหนัง (D): สารทำให้นุ่มและชุ่มชื้น • สารก่อแผลเป็น • ยาแก้คัน • ยารักษาโรคสะเก็ดเงิน • สิ่งแต่งแผล
ระบบสืบพันธุ์ (G): ยาคุมกำเนิด • ยากระตุ้นภาวะเจริญพันธุ์ • SERMs • ฮอร์โมนเพศ
ระบบต่อมไร้ท่อ (H): ฮอร์โมนไฮโปทาลามัสและต่อมใต้สมอง • คอร์ติโคสเตอรอยด์ (กลูโคคอร์ติคอยด์ , มิเนอรัลโลคอร์ติคอยด์) • ฮอร์โมนเพศ • ไทรอยด์ฮอร์โมน/ยาต้านไทรอยด์
การติดเชื้อและ การติดเชื้อปรสิต (J, P, QI): ยาปฏิชีวนะ • สารต้านแบคทีเรีย • ยาต้านเชื้อไมโคแบคทีเรีย (ยาต้านวัณโรค , ยารักษาโรคเรื้อน) • ยาต้านไวรัส• วัคซีน • ยาต้านปรสิต (ยาฆ่าโพรโตซัว , ยาฆ่าหนอนพยาธิ)
มะเร็ง (L01-L02): สารต้านมะเร็ง (แอนติเมแทบอไลต์ , สารอัลคิเลต , สปินเดิลพอยซัน , สารต้านเนื้องอก , โทโปไอโซเมอเรสอินฮิบิเตอร์)
โรคทางระบบภูมิคุ้มกัน (L03-L04): สารปรับระบบภูมิคุ้มกัน (สารกระตุ้นภูมิคุ้มกัน , สารกดภูมิคุ้มกัน)
กล้ามเนื้อ กระดูก และข้อต่อ (M): แอนาบอลิกสเตอรอยด์ • ยาแก้อักเสบ (เอ็นเซด) • ยารักษาโรคข้ออักเสบรูมาทอยด์• คอร์ติโคสเตอรอยด์ • ยาคลายกล้ามเนื้อ • บิสฟอสโฟเนต
สมองและระบบประสาท (N): ยาระงับความรู้สึก (ยาสลบ , ยาชาเฉพาะที่) • ยาระงับปวด • ยาต้านไมเกรน • ยากันชัก • ยาควบคุมอารมณ์ • ยาต้านโรคพาร์กินสัน ไซโคเลปติก (ยาคลายกังวล , ยารักษาโรคจิต , ยานอนหลับ/ยาระงับประสาท) • ไซโคอนาเลปติก (ยาแก้ซึมเศร้า , สารกระตุ้น)
ระบบทางเดินหายใจ (R): ยาแก้คัดจมูก • ยาขยายหลอดลม • ยาแก้ไอ • H1 แอนตาโกนิสต์ (สารต้านฮิสตามีน)
อวัยวะรับความรู้สึก (S): จักษุวิทยา • โสตวิทยา
อื่น ๆ (V): ยาแก้พิษ • สารเพิ่มความชัดภาพ • เภสัชรังสี • สิ่งแต่งแผล
Cracosna

| Cracosna |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: ดอกหรีดเขา Gentianales
วงศ์:: วงศ์ดอกหรีดเขา Gentianaceae
สกุล:: Cracosna Cracosna Gagnep.

Cracosna เป็นสกุลของพืชดอกที่อยู่ในวงศ์ดอกหรีดเขา
ถิ่นกำเนิดอยู่ในบริเวณภูมิภาคอินโดจีน
สปีชีส์ในสกุล ได้แก่:
Cracosna carinata (Dop) Thiv
Cracosna gracilis (Dop) Thiv
Cracosna xyridiformis Gagnep.
Coutareopsis

| Coutareopsis |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: ดอกหรีดเขา Gentianales
วงศ์:: วงศ์เข็ม Rubiaceae
สกุล:: Coutareopsis Coutareopsis Paudyal & Delprete
สปีชีส์:: Coutareopsis
ชื่อทวินาม
Coutareopsis Paudyal & Delprete

Coutareopsis เป็นสกุลของพืชดอกที่อยู่ในวงศ์เข็ม
ถิ่นกำเนิดของมันคือเอกวาดอร์ถึงเปรู
สปีชีส์ในสกุล ได้แก่:
Coutareopsis andrei (Standl.) Paudyal & Delprete
Coutareopsis coutaportloides (C.M.Taylor) Paudyal & Delprete
Coutareopsis fuchsioides (C.M.Taylor) Paudyal & Delprete
เรื่องอื้อฉาวฟุตบอลไทย พ.ศ. 2560

เรื่องอื้อฉาวฟุตบอลไทย พ.ศ. 2560 เป็นข่าวอื้อฉาวที่เกิดขึ้นในการแข่งขันไทยลีก และไทยลีก 2 เรื่องราวทั้งหมดถูกตรวจสอบโดยสมาคมกีฬาฟุตบอลแห่งประเทศไทย และสำนักงานตำรวจแห่งชาติ โดยนักเตะผู้กระทำผิดได้มีส่วนเกี่ยวข้อง และสมรู้ร่วมคิดกับนายทุนในการทุจริตผลการแข่งขัน ซึ่งมีความผิดตาม พระราชบัญญัติส่งเสริมกีฬาอาชีพ พ.ศ. 2560
เบื้องหลัง

นับตั้งแต่ปี พ.ศ. 2557 เป็นต้นมา ทาง สปอร์ตเรดาห์ หน่วยงานที่มีหน้าที่ตรวจสอบการประพฤติมิชอบในวงการกีฬา ได้เปิดเผยข้อมูลกับทาง การกีฬาแห่งประเทศไทย เกี่ยวกับ หรือ ล้มบอล โดยได้ให้ความรู้ในการป้องกันการล้มการแข่งขัน และร่วมมือกับทางหน่วยงานของรัฐ ในการตรวจตรา ส่อดส่องการทุจริต ตั้งแต่ พ.ศ. 2558 โดยทาง สปอร์ตเรดาห์ ได้เปิดเผยข้อมูลเกี่ยวกับ เงินหมุนเวียน การพนัน การแข่งขันฟุตบอล ไทยพรีเมียร์ลีก ว่ามีจำนวนเงินสูงถึง 52 ล้านบาท ต่อ 1 การแข่งขัน โดยใน ประเทศไทย ทาง กกท. ได้มีกฎหมายที่บังคับใช้กับผู้กระทำผิดในกรณีนี้ไว้แล้ว โดยออกเป็น พระราชบัญญัติ คือ พระราชบัญญัติส่งเสริมกีฬาอาชีพ พ.ศ. ๒๕๕๖ โดยเริ่มมีผลบังคับใชัตั้งแต่ 19 พฤศจิกายน พ.ศ. 2556
ลำดับเหตุการณ์ > กันยายน 2560

สมาคมกีฬาฟุตบอลแห่งประเทศไทย ในพระบรมราชูปถัมภ์ ได้ร่วมมือกับทาง สปอร์ตเรดาห์ และ สมาพันธ์ฟุตบอลเอเชีย ในการตรวจสอบพิรุธ เกี่ยวกับผลการแข่งขันฟุตบอลต่าง ๆ ทุกระดับของไทย โดย เบนจามิน ตัน ผู้อำนวยการฝ่ายคลับ ไลเซนซิ่ง ของ ไทยลีก ได้เปิดเผยว่าจะมีการตรวจสอบอย่างเข้มงวด เนื่องจาก อยู่ในช่วงท้ายฤดูกาลของการแข่งขัน
ลำดับเหตุการณ์ > ตุลาคม 2560

สปอร์ตเรดาห์ ได้มีบันทึกรายงานฉบับหนึ่งที่มีรายซื่อนักฟุตบอลระดับ ไทยลีก มีส่วนเกี่ยวกับกระบวนการล้มผลการแข่งขัน โดยได้สังเกตพฤติกรรมจากการแข่งขันในสนามและเทปบันทึกภาพการแข่งขัน และจังหวะที่ไม่ชอบมาพากล เพื่อทำการตรวจสอบ โดยจะได้ส่งเรื่องไปยังทางสมาคมฯ เพื่อกระทำการลงโทษต่อไป เพื่อให้ทันก่อน การแข่งขันฟุตบอลในฤดูกาลถัดไป
ลำดับเหตุการณ์ > พฤศจิกายน 2560 > 21 พฤศจิกายน

ในวันที่ 21 พฤศจิกายน พ.ศ. 2560 ได้มีการแถลงข่าวชี้แจงเกี่ยวกับการจับกุมขบวนการล้มบอล โดยทาง พล.ต.อ.สมยศ พุ่มพันธุ์ม่วง นายกสมาคมฯ และ พล.ต.อ.จักรทิพย์ ชัยจินดา ผู้บัญชาการตำรวจแห่งชาติ เป็นผู้แถลง โดย พล.ต.อ.จักรทิพย์ กล่าวว่า คดีนี้เจ้าหน้าที่ตำรวจสอบสวนกลาง ร่วมกันสืบสวนการทุจริตในวงการฟุตบอลไทยมาเป็นเวลานานพอสมควร ทำให้ทราบว่ามีขบวนการล้มบอลอยู่จริง และสามารถจับกุมผู้เกี่ยวข้องไว้ได้เบื้องต้น ทั้งหมด 12 คน และยังมีการเปิดเผยว่ามี บุคคลในสภากรรมการของสมาคมฯ ชุดเก่า ร่วมมีส่วนรู้เห็นด้วย
ขณะที่ พล.ต.อ.สมยศ กล่าวว่า มีผู้บริหารของสมาคมฯ ในอดีตใช้อำนาจหน้าที่ข่มขู่ ผู้ตัดสินฟุตบอลที่ไม่ทำตามคำสั่งตามหน้าที่ ตามที่ตนเองต้องการ โดยจะไม่ได้สิทธิ์การเข้าร่วมอบรมผู้ตัดสินในระดับนานาชาติ และรวมไปถึงการไม่ได้รับความเป็นธรรมจากการไม่ได้รับเงินค่าปฏิบัติหน้าที่อีกด้วย ทำให้มีผู้ตัดสินบางส่วนตัดสินใจเข้าร่วม ขบวนการล้มการแข่งขัน โดยมีวิธีการแตกต่างกัน เช่น การให้ ใบเหลือง-ใบแดง แก่ผู้เล่นโดยความผิดอาจจะไม่ได้ร้ายแรงนัก หรือ การให้ จุดโทษ ในบางจังหวะการเล่นแบบกังขา เป็นต้น
ผู้กระทำความผิด

รายชื่อผู้กระทำความผิดชุดแรกที่มีการเปิดเผยและจับกุมแล้ว มีทั้งหมด 12 คน ดังนี้:
ผู้กระทำความผิด > นักฟุตบอล

สุทธิพงษ์ เหลาพร - นักฟุตบอลกองกลาง สโมสรฟุตบอลราชนาวี
สุวิทยา นำสินหลาก - นักฟุตบอลกองหลัง สโมสรฟุตบอลราชนาวี
เสกสันต์ ชาวทองหลาง - นักฟุตบอลกองหลัง สโมสรฟุตบอลราชนาวี
ณรงค์ วงษ์ทองคำ - นักฟุตบอลผู้รักษาประตู สโมสรฟุตบอลราชนาวี
วีระ เกิดพุดซา - นักฟุตบอลผู้รักษาประตู สโมสรฟุตบอลจังหวัดนครราชสีมา
ผู้กระทำความผิด > ผู้ตัดสิน

ภูมิรินทร์ คำรื่น - ผู้ตัดสินฟุตบอลระดับ ฟีฟ่า
ธีรจิตร สิทธิศุข - ผู้ช่วยผู้ตัดสินฟุตบอล
ผู้กระทำความผิด > ผู้บริหารสโมสร

เชิดศักดิ์ บุญชู - ผู้อำนวยการ สโมสรฟุตบอลศรีสะเกษ
ผู้กระทำความผิด > นายทุน

วัลลภ สมาน
กิตติภูมิ ปาภูงา
มานิตย์ หรือ เศษฐปสิทธิ์ โกมลวัฒนะ
ภาคภูมิ พันธ์นิกุล
ปฏิกิริยา

สมาคมกีฬาฟุตบอลฯ : หลังจากที่มีการเปิดเผยผู้กระทำความผิด ทางสมาคมกีฬาฟุตบอลไทยฯ ได้มีบทลงโทษเบื้องต้น คือ ให้ผู้ที่มีส่วนเกี่ยวข้อง ห้ามยุ่งเกี่ยวกับฟุตบอลโดยจนกว่าการพิจารณาคดีจะเสร็จสี้น
ปฏิกิริยา > ปฏิกิริยาของสโมสร

ราชนาวี : ทางด้านสโมสรราชนาวี ซึ่งมีนักฟุตบอลที่เกี่ยวข้องมากที่สุดถึง 4 คน และ 3 ใน 4 เป็นข้าราชการทหารเรือ ทำให้ พล.ร.อ. รังสฤษดิ์ สัตยานุกูล ผู้บัญชาการกองเรือยุทธการ ในฐานะ ประธานสโมสรราชนาวี ได้สั่งตั้งคณะกรรมการสอบสวนเพื่อหาข้อเท็จจริง และหากพบว่ามีการกระทำความผิดจริง โดยเฉพาะ 3 นักฟุตบอลที่รับราชการทหารด้วยนั้น จะต้องถูกลงโทษสถานหนัก คือให้ออกราชการ ฐานทำผิดวินัยทหาร และสร้างความเสื่อมเสียแก่เหล่าทัพ
ทางด้าน สมชาย ชวยบุญชุม อดีตผู้ฝึกสอนของทีม ได้ให้สัมภาษณ์กับทาง ไทยรัฐทีวี ว่าตนในฐานะผู้ฝึกสอนของทีม ไม่ได้ทราบมาก่อนว่าผู้เล่นในทีมมีส่วนในการกระทำล้มบอล โดยมองว่าเป็นเรื่องความผิดพลาดส่วนบุคคล จนเจ้าหน้าที่มาควบคุมตัวถึงสนามฟุตบอล จึงได้ทราบ
นครราชสีมา มาสด้า : โดยหลังจากการแถลงข่าวที่ สตช. ในวันเดียวกัน ผุ้บริหารของสโมสรฯ นำโดย เทวัญ ลิปตพัลลภ ได้จัดแถลงข่าวชี้แจง โดยสืบเนื่องจากที่มีนักฟุตบอลของสโมสรฯ มีความเกี่ยวข้องนั้น สโมสรยืนยันว่าทางไม่ได้มีส่วนเกี่ยวข้องกับกรณีดังกล่าวแต่อย่างใด เนื่องจากทางสโมสรมีข้อระเบียบชัดเจนเกี่ยวกับการห้ามเข้าไปยุ่งเกี่ยวกับการพนันหรือการล้มบอล ส่วนเรื่องของตัวนักฟุตบอลนั้น ทางสโมสรฯ ได้ชี้แจงว่า ทางสโมสรเพิ่งจะได้ทำการเซ็นสัญญาร่วมทีมเมื่อช่วง 6 เดือนก่อนหน้านี้ กระทั่งมีการตั้งข้อสังเกตเกี่ยวกับผลการแข่งขันของทีม เนื่องจากผลการแข่งขันมักจะออกมาทางเสมอหรือไม่ก็แพ้ และมักจะเสียประตูในช่วง 5 นาทีสุดท้ายก่อนหมดการแข่งขันเสมอ และเป็นเช่นนี้มาประมาณ 3-4 แมตช์ โดยหลังจากนี้จะให้ฝ่ายกฎหมายทำการยกเลิกสัญญาที่เหลือ และพิจารณาเอาผิดกับนักฟุตบอลทั้งทางคดีแพ่งและคดีอาญาอย่างถึงที่สุด
ศรีสะเกษ : หลังจากที่ทางผู้บริหารของทีมมีส่วนรู้เห็น ทางสโมสรฯ ก็ได้จัดงานแถลงข่าว โดย ธเนศ เครือรัตน์ ประธานสโมสร ได้เปิดเผยว่า ผู้บริหารสโมสรที่กระทำความผิด ได้ซัดทอดไปถึงนักฟุตบอลของทีม โดยมีนักฟุตบอลทั้ง 4 คน โดยมี 2 คนเป็นชาวศรีสะเกษ ส่วนอีก 2 คน คนหนึ่งเป็นผู้รักษาประตูประตูที่เพิ่งลงเป็นนัดแรก แต่เสียประตูเยอะ ส่วนอีกคนต่างจังหวัด อยู่ภาคใต้ โดยเป็นแค่ข้อสันนิษฐานส่วนบุคคล
ปฏิกิริยา > ปฏิกิริยาของคนในวงการฟุตบอล

อรรณพ สิงห์โตทอง รองประธาน สโมสรฟุตบอลชลบุรี ได้สนับสนุนการกระทำของสมาคมฯ โดยเห็นด้วยการดำเนินคดีผู้ที่มีส่วนเกี่ยวข้องในการกระทำครั้งนี้
ขณะเดียวกัน นรินท์พงศ์ จินาภักดิ์ อดีตฝ่ายกฎหมายสมาคมฟุตบอลฯ ได้ออกมาแสดงความไม่เห็นด้วยในการแถลงข่าวของสมาคมฟุตบอลฯ ในเรื่องล้มบอล โดยให้เหตุผลว่า ผู้กระทำผิดยังต้องผ่านกระบวนการสอบสวน และกระบวนการทางศาลต่าง ๆ ก็ยังไม่เกิดขึ้น และอาจจะมีโอกาสที่ ผู้กระทำความผิดสามารถกลับมาสู้คดีได้ ทั้งนี้ เขายังให้ข้อมูลเพิ่มเติมว่า เหตุการณ์ล้มการแข่งขันนั้นมีมาก่อนหน้านี้แล้ว แต่ไม่สามารถเข้าไปจัดการอย่างทั่วถึงได้ ด้วยเหตุเพราะ พ.ร.บ.กีฬาอาชีพ ยังไม่บังคับใช้ แต่มีความคิดที่จะส่งเรื่องการกระทำผิดให้กับทาง กรมสอบสวนคดีพิเศษ พิจารณา
ปฏิกิริยา > ปฏิกิริยาจากต่างประเทศ

เอเอฟซี : ทางเอเอฟซี โดย ชีค ซัลมาน บิน เอบราฮิม อัล คาลิฟา ประธาน สมาพันธ์ฟุตบอลเอเชีย ได้ส่งสารแสดงความชื่นชมที่มีต่อ  นายกสมาคมกีฬาฟุตบอลแห่งประเทศไทยฯ ที่ออกมาเคลื่อนไหวปราบปรามการกำหนดผลการแข่งขันอย่างจริงจัง
โรคพาร์คินสัน

| โรคพาร์คินสัน (Parkinson's disease) |
| --- | --- |
ชื่ออื่น: Parkinson disease, idiopathic or primary parkinsonism, hypokinetic rigid syndrome, paralysis agitans, shaking palsy

ภาพวาดแสดงอาการของผู้ป่วยโรคพาร์คินสันโดย William Richard Gowers ตีพิมพ์ครั้งแรกในหนังสือ คู่มือโรคของระบบประสาท (ค.ศ. 1886)
สาขาวิชา: ประสาทวิทยา
อาการ: สั่น, เกร็ง, เคลื่อนไหวช้า, เดินลำบาก
ภาวะแทรกซ้อน: Dementia, depression, anxiety
การตั้งต้น: อายุเกิน 60 ปี
สาเหตุ: ไม่ทราบสาเหตุ
ปัจจัยเสี่ยง: Pesticide exposure, head injuries
วิธีวินิจฉัย: วินิจฉัยจากอาการ
โรคอื่นที่คล้ายกัน: Dementia with Lewy bodies, progressive supranuclear palsy, essential tremor, antipsychotic use
การรักษา: รักษาด้วยยาและการผ่าตัด
ยา: L-DOPA, dopamine agonists
พยากรณ์โรค: Life expectancy ~ 15 years
ความชุก: 6.2 million (2015)
การเสียชีวิต: 117,400 (2015)
โรคพาร์คินสันเป็นความผิดปรกติการเสื่อมของระบบประสาทส่วนกลาง อาการของโรคพากินสันเกิดจากเซลล์ที่ผลิตโดปามีนในซับสแตนเชียไนกรา อันเป็นบริเวณหนึ่งในสมองส่วนกลาง ตาย ซึ่งยังไม่ทราบสาเหตุของการตายของเซลล์นี้ ในช่วงที่เป็นโรคใหม่ ๆ อาการเด่นชัดที่สุดเกี่ยวข้องกับการเคลื่อนไหว ซึ่งรวมการสั่น สภาพแข็งเกร็ง เคลื่อนไหวช้าและเดินและท่าเดินลำบาก ต่อมา อาจเกิดปัญหาการคิดและพฤติกรรมได้ โดยภาวะสมองเสื่อมเกิดได้ทั่วไปในระยะท้ายของโรค ขณะที่ภาวะซึมเศร้าเป็นอาการจิตเวชที่พบบ่อยที่สุด อาการอื่นมีปัญหารับความรู้สึก การหลับและอารมณ์ โรคพาร์คินสันพบมากในผู้สูงอายุ ผู้ป่วยส่วนมากเกิดอาการหลังอายุ 50 ปี
อาการสั่งการหลักเรียกรวมว่า พาร์คินสันนิซึม (parkinsonism) หรือ กลุ่มอาการพาร์คินสัน (parkinsonian syndrome) โรคพาร์คินสันมักนิยามเป็นกลุ่มอาการพาร์คินสันที่เกิดเอง (ไม่มีสาเหตุที่ทราบ) แม้ผู้ป่วยนอกแบบบางคนมีสาเหตุจากพันธุกรรม มีการสืบสวนปัจจัยเสี่ยงและป้องกันหลายอย่าง หลักฐานชัดเจนที่สุด คือ ผู้ที่สัมผัสยาฆ่าแมลงบางชนิดจะมีความเสี่ยงต่อโรคพาร์คินสันมากขึ้น แต่ผู้สูบบุหรี่มีความเสี่ยงลดลง พยาธิสภาพของโรคเป็นลักษณะของการสะสมโปรตีนชื่อ แอลฟา-ไซนิวคลีอิน (alpha-synuclein) ในอินคลูชันบอดี (inclusion body) เรียก เลวีบอดี (Lewy body) ในเซลล์ประสาท และจากการสร้างและกัมมันตภาพของโดปามีนที่ผลิตในเซลล์ประสาทบางชนิดในหลายส่วนของสมองส่วนกลางไม่เพียงพอ เลวีบอดีเป็นเครื่องหมายพยาธิวิทยาของโรคนี้ และการกระจายของเลวีบอดีตลอดสมองของผู้ป่วยแตกต่างกันไปตามบุคคล การกระจายทางกายวิภาคศาสตร์ของเลวีบอดีมักสัมพันธ์โดยตรงกับการแสดงออกและระดับอาการทางคลินิกของแต่ละบุคคล การวินิจฉัยผู้ป่วยตรงแบบอาศัยอาการเป็นหลัก โดยใช้การทดสอบอย่างการสร้างภาพประสาท (neuroimaging) เพื่อยืนยัน
กลไกการเกิดโรค

โรคพาร์คินสันในคนส่วนใหญ่นั้นไม่รู้สาเหตุ ทว่าในผู้ป่วยสัดส่วนน้อยรู้สาเหตุว่ามาจากปัจจัยทางพันธุกรรมที่ทราบ มีการระบุว่าปัจจัยอื่นสัมพันธ์กับความเสี่ยงการเป็นโรคพาร์คินสัน แต่ไม่มีการพิสูจน์ความสัมพันธ์เชิงเหตุ
โรคพาร์คินสันเกิดจากการตายของเซลล์สมองที่เรียกว่า Substantia nigra pars compacta (SNpc) สาเหตุการตายของเซลล์มีหลายทฤษฎี ที่ได้รับการยอมรับมากที่สุดในปัจจุบัน คือทฤษฎีออกซิเดชั่น ปัจจัยที่เกี่ยวข้องกับสาเหตุ ได้แก่ ปัจจัยทางพันธุกรรม สิ่งแวดล้อมบางอย่าง และอาจเกี่ยวข้องกับการติดเชื้อไวรัสบางชนิด
สารเคมีในสมองที่เกี่ยวข้องกับการเคลื่อนไหวของร่างกาย ได้แก่ โดปามีน และอะซิทิลโคลีน ซึ่งอยู่ในภาวะสมดุล เมื่อเซลล์สมองที่สร้างโดปามีนตายไป สมดุลดังกล่าวก็เสียไป ร่างกายจึงเกิดความผิดปกติขึ้น ปรากฏเป็นอาการของโรคพาร์คินสัน
อาการของโรค

โรคพาร์คินสันทำให้ผู้ป่วยเกิดอาการทางระบบประสาทที่เด่นชัด 3 ประการ ได้แก่ อาการสั่น เกร็ง และเคลื่อนไหวช้า
อาการสั่น มักเกิดขึ้นขณะอยู่เฉยๆ มีลักษณะเฉพาะคือ สั่นมากเวลาอยู่นิ่งๆ แต่ถ้าเคลื่อนไหว หรือยื่นมือทำอะไร อาการสั่นจะลดลงหรือหายไป มักเกิดขึ้นที่มือข้างใดข้างหนึ่ง สังเกตได้จากมือสั่นเวลาผู้ป่วยเดิน
อาการเกร็ง มักมีอาการแข็งตึงของแขนขา และลำตัว ทำให้เคลื่อนไหวลำบาก ปวดตามกล้ามเนื้อ
อาการเคลื่อนไหวช้า ทำอะไรช้าลงไปจากเดิมมาก ไม่กระฉับกระเฉงว่องไวเหมือนเดิม เดินช้าและงุ่มง่าม แบบสโลว์โมชั่น สังเกตได้ว่าแขนไม่แกว่ง และผู้ป่วยมักบ่นว่าแขนขาไม่มีแรง
การวินิจฉัยโรค

โดยทั่วไปหากผู้ป่วยปรากฏอาการชัดเจน สามารถวินิจฉัยได้จากลักษณะอาการและการตรวจร่างกายทางระบบประสาทอย่างละเอียด การตรวจภาพรังสีและการตรวจเลือดไม่ช่วยในการวินิจฉัยโรค อาจใช้เพื่อวินิจฉัยแยกโรคในบางรายเท่านั้น
ระยะแรกเริ่ม อาจวินิจฉัยยาก จำเป็นต้องวินิจฉัยแยกโรคก่อนเสมอ
ผู้ที่สงสัยว่าจะป่วยเป็นโรคพาร์คินสัน ควรได้รับการตรวจวินิจฉัยจากอายุรแพทย์ผู้เชี่ยวชาญทางด้านประสาทวิทยา หรือที่เรียกว่าประสาทแพทย์
แนวทางการรักษา > การรักษาทางยา

ยาที่ให้แม้จะไม่สามารถทำให้เซลล์สมองที่ตายไปแล้วฟื้นตัวกลับมาหรืองอกใหม่ทดแทนเซลล์เดิมได้ แต่ยาจะออกฤทธิ์โดยไปเพิ่มโดพามีนในสมองให้มีปริมาณเพียงพอกับความต้องการของร่างกาย แต่การใช้ยาต้องอาศัยความร่วมมือกับคนไข้ในการกินยาอย่างสม่ำเสมอ และต้องมีการปรับขนาดยาไม่ให้ยามากหรือน้อยเกินไป เพราะยาเหล่านี้มักจะมีผลข้างเคียงหากใช้ในขนาดไม่เหมาะสม รายละเอียดเรื่องการใช้ยาจะได้กล่าวในตอนต่อไป
แนวทางการรักษา > การกระตุ้นสมองด้วยสนามแม่เหล็ก​เชิงลึก

การกระตุ้นสมองด้วยสนามแม่เหล็ก​เชิงลึก (Deep Transcranial​ Magnetic​ Stimulation​ หรือ DTMS) ได้รับ CE Mark จากสหภาพ​ยุโรป​ ให้รักษาพาร์คินสันได้ โดยผู้ป่วยที่ตอบสนองต่อการรักษาสามารถเคลื่อนไหวร่างกายในชีวิตประจำวันได้ดีขึ้นอย่างมาก โรงพยาบาลรัฐบาลเฉพาะทางด้านจิตเวช  และโรงพยาบาลทั่วไปหลายแห่งในประเทศไทย มีการรักษาในรูปแบบดังกล่าว
แนวทางการรักษา > การรักษาทางกายภาพบำบัด

เราต้องการให้ผู้ป่วยสามารถกลับคืนมาสู่การมีคุณภาพชีวิตใกล้เคียงเหมือนเดิมให้มากที่สุด เพื่อให้ผู้ป่วยสามารถช่วยเหลือตนเองได้ และมีความสุขทั้งทางด้านจิตใจและร่างกาย การรักษาทางกายภาพบำบัดจะช่วยได้ในการเคลื่อนไหวที่ถูกต้องและสมส่วน ท่าเดิน นั่ง การทรงตัว ตลอดจนการออกกายบริหารและแก้ไขภาวะแทรกซ้อนต่างๆ เช่น หลังโกง ไหล่ติด ปวดหลัง ปวดเอว ปวดคอ ปวดขา เป็นต้น
แนวทางการรักษา > การรักษาโดยการผ่าตัด

ปัจจุบันมีความก้าวหน้าทางประสาทศัลยกรรม มีวิธีใหม่ๆอย่างเช่น DBS (Deep Brain Stimulation) เป็นการผ่าตัดแบบใหม่ โดยอาศัยการฝังสายเพื่อกระตุ้นทางไฟฟ้าอย่างอ่อนในสมองส่วนที่เรียกว่า Globus Pallidus หรือ Subthalamic mucleus ส่งผลให้คนไข้ที่เคยมีอาการสั่น ให้กลับมาเคลื่อนไหวได้ดีขึ้น ยิ่งไปกว่านั้นยังมีการวิจัยการปลูกถ่ายเซล (Transplantation) โดยผ่าตัดสมองโดยเอาเนื้อเยื่อจากต่อมหมวกไต หรือปมประสาทบริเวณคอไปปลูกเลี้ยงในโพรงสมองเพื่อให้เนื้อเยื่อเหล่านี้ สร้างสารเคมีโดพามีนขึ้นมาทดแทนส่วนที่สมองขาดไปได้ ผลดีของการรักษาวิธีนี้ คือ ผู้ป่วยอาจไม่ต้องกินยาหรือลดขนาดยาลงได้ เพราะยาส่วนใหญ่มีราคาแพง ส่วนผลแทรกซ้อนของการผ่าตัดก็มีมากเช่นกัน นิยมตัดในรายผู้ป่วยที่อายุน้อยและมีอาการไม่มากนัก และค่าใช้จ่ายในการผ่าตัดสูง
แหล่งข้อมูลอื่น

| --- | --- |
การจำแนกโรค: DICD-10: G20, F02.3 ICD-9-CM: 332 OMIM: 168600 556500 MeSH: D010300 DiseasesDB: 9651
ทรัพยากรภายนอก: MedlinePlus: 000755 eMedicine: neuro/304 neuro/635 in young pmr/99 rehab GeneReviews: Parkinson Disease Overview
Parkinson's Disease ที่เว็บไซต์ Curlie
Parkinson's Disease: Hope Through Research (National Institute of Neurological Disorders and Stroke)
World Parkinson Disease Association
PDGENE – Database for Parkinson's Disease genetic association studies
แม่แบบ:Antiparkinson
Cossurida

| Cossurida |
| --- | --- |

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: สัตว์ Animalia
ไฟลัม:: Annelida Annelida
ชั้น:: Polychaeta Polychaeta
อันดับ:: Cossurida Cossurida
วงศ์:: Cossuridae Cossuridae Day, 1963
สปีชีส์:: Cossuridae
ชื่อทวินาม
Cossuridae Day, 1963

Cossurida เป็นอันดับของโพลีคีทาที่อยู่ในชั้น Polychaeta มีเพียงหนึ่งวงศ์คือ Cossuridae Day, 1963
โทโย (จังหวัดโคจิ)

| โทโย 東洋町 |
| --- | --- |
เมือง
ศาลาว่าการเมืองโทโย
   ธง ตรา
ที่ตั้งของโทโย (เน้นสีเหลือง) ในจังหวัดโคจิ

โทโยที่ตั้งในประเทศญี่ปุ่น
พิกัด: 33°32′N 134°17′E﻿ / ﻿33.533°N 134.283°E﻿ / 33.533; 134.283
ประเทศ:  ญี่ปุ่น
ภูมิภาค: ชิโกกุ
จังหวัด: โคจิ
อำเภอ: อากิ
พื้นที่
 • ทั้งหมด: 74.06 ตร.กม. (28.59 ตร.ไมล์)
ประชากร (28 กุมภาพันธ์ ค.ศ. 2022)
 • ทั้งหมด: 2,226 คน
 • ความหนาแน่น: 30 คน/ตร.กม. (78 คน/ตร.ไมล์)
เขตเวลา: UTC+09:00 (เวลามาตรฐานญี่ปุ่น)
ที่อยู่ศาลาว่าการ: 758-3 อิกูมิ เมืองโทโย อำเภออากิ จังหวัดโคจิ 781-7414
เว็บไซต์: www.town.toyo.kochi.jp
โทโย (ญี่ปุ่น: 東洋町; โรมาจิ: Tōyō-chō) เป็นเมืองในอำเภออากิ จังหวัดโคจิ ประเทศญี่ปุ่น ข้อมูลเมื่อ 28 กุมภาพันธ์ ค.ศ.  2022 (2022 -02-28) เมืองนี้มีประชากรประมาณ 2,226 คนใน 1,363 ครัวเรือน และมีความหนาแน่นประชากรที่ 30 คนต่อตารางกิโลเมตร เมืองนี้มีพื้นที่ทั้งหมด 74.06 ตารางกิโลเมตร (28.59 ตารางไมล์)
หาดชิราฮามะ
ท่าเรือประมงคันโนอูระ
ถนนในโนเนะ
ภูมิศาสตร์

โทโยตั้งอยู่ที่ปลายตะวันออกเฉียงเหนือของจังหวัดโคจิบนเกาะชิโกกุ ตั้งอยู่ในพื้นที่ภูเขาตรงชายฝั่งริอาของมหาสมุทรแปซิฟิก โดยเขตเมืองหลักเป็นแถบหมู่บ้านเล็ก ๆ ตามแนวทางหลวงเลียบชายฝั่ง ตัวเมืองส่วนใหญ่อยู่ในขอบเขตของกึ่งอุทยานแห่งชาติมูโรโตะ-อานังไคงัง
ภูมิศาสตร์ > เทศบาลโดยรอบ

จังหวัดโคจิ
มูโรโตะ
คิตางาวะ
จังหวัดโทกูชิมะ
ไคโย
ประชากร

ข้อมูลจากสำมะโนญี่ปุ่น ประชากรโทโยลดลงอย่างรวดเร็วนับตั้งแต่คริสต์ทศวรรษ 1960
| ปี | ประชากร | ±% |
| --- | --- | --- |
|  1920  | 6,263 | —     |
|  1930  | 6,757 | +7.9% |
|  1940  | 6,827 | +1.0% |
|  1950  | 8,521 | +24.8% |
|  1960  | 8,102 | −4.9% |
|  1970  | 5,812 | −28.3% |
|  1980  | 4,943 | −15.0% |
|  1990  | 4,413 | −10.7% |
|  2000  | 3,744 | −15.2% |
|  2010  | 2,947 | −21.3% |
|  2020  | 2,194 | −25.6% |